****

**Skolēnu konkurss “Aizved klasi piedzīvojumā!”**

**Noteikumi**

1. **Ja mācies kādā no Mārupes, Babītes, Olaines, Ķekavas, Ozolnieku vai Jelgavas novadu vispārējās izglītības iestādēm, sastādi vienas dienas tūrisma maršrutu, kas būtu interesants Tev un Taviem klasesbiedriem!**
2. **Maršrutā iekļauj vismaz divus projekta “Tūrisms kopā” novadus (Mārupes, Babītes, Olaines, Ķekavas, Ozolnieku un/vai Jelgavas)!**
3. **Iekļauj vismaz trīs tūrisma objektus un vienu ēdināšanas uzņēmumu, kur paēst pusdienas!**
4. **Aprēķini braucienā pavadīto laiku un tā izmaksas (izņemot transporta pakalpojumus)!**
5. **Pamato, kāpēc tieši šos tūrisma objektus vēlies apmeklēt un kāpēc tieši šādā braucienā vēlētos doties!**
6. **Aizpildi konkursa pieteikuma anketu un līdz š.g. 15.martam sūti to uz turismskopa@pierigaspartneriba.lv!**
7. **Š.g. 30.martā uzzini vai esi ieguvis iespēju doties bezmaksas pieredzes apmaiņas braucienā!**
8. **Braucienā varēsi doties š.g. aprīļa sākumā un par iespaidiem būs jāpastāsta projekta „Tūrisms kopā” Noslēguma konferencē 21.aprīlī (vieta tiks precizēta).**
9. **Konkursa pieteikumi tiks vērtēti trīs klašu grupās (1.-4.klase, 5.-9.klase un 10.-12.klase) un no katras klašu grupas tiks īstenots viens bezmaksas pieredzes apmaiņas brauciens. Privilēģija būs tiem darbiem, kuri būs oriģināli – maršrutā būs iekļauts kāds mazāk pazīstams tūrisma objekts un pievienots vizuālais materiāls (foto, zīmējums u.tml.).**
10. **Konkursa nolikums: *ej.uz/turismskopanolikums*, pieteikuma anketa: *ej.uz/skolenukonkursapieteikums*, bet aktualitātes meklē mājas lapā www.pierigaspartneriba.lv un *Facebook* kontā *pieriga.travel*!**